**Μάγια Μύριαμ Παπαγεωργίου**

Γεννήθηκα  ένα καλοκαιρινό μεσημέρι σε ένα νησί φωτεινό και βρέθηκα να είμαι μέλος μιας ομάδας καθώς ήμουν το τέταρτο παιδί της οικογένειας. Εκεί ξεκίνησαν όλα, όλο σε ομάδες βρισκόμουν! Χοροί, χορωδίες, οδηγοί, θεατρικό παιχνίδι...

Ανήσυχο εφηβάκι έφυγα από το νησί μου για να σπουδάσω στο Λύκειο της Αμερικάνικης Γεωργικής Σχολή στη Θεσσαλονίκη. Συνέχισα σπουδές σε ένα άλλο νησί Τεχνολογία Ήχου και Μουσικών Οργάνων..Αλλά είπαμε! θα γίνω δασκάλα, οπότε όλα τα καλοκαίρια τα περνούσα κάνοντας σεμινάρια μουσικοπαιδαγωγικά κ.α.

Μετά από 4 χρόνια σπουδών, μετακόμισα στην Αθήνα για να μπω για 3 χρόνια στον μαγικό κόσμο της παιδαγωγικής Θεάτρου. Ταξίδευα στη Σέριφο για να διδάσκω μουσική προπαιδεία στα μικρά παιδιά του νησιού και οργανολογία στους ενήλικες! Και ναί! έγινα η δασκάλα!

Με τράβηξε για ένα χρόνο στη Ρώμη για να ειδικευτώ στη Μουσική Ανάπτυξη του παιδιού στην πρώτη παιδική ηλικία.

Επιστρέφω στο νησί μου.

Εκεί, ξεκίνησα παίζοντας μουσική με παιδιά έως 3 ετών και τους γονείς τους και κάνοντας εκπομπή  στο ραδιόφωνο με παραμύθια και μουσικές από τον κόσμο όλο. Παράλληλα άρχισα να δραστηριοποιούμαι ως εμψυχώτρια θεατρικού παιχνιδιού και ως μουσικοπαιδαγωγός σε αρκετές παραγωγές και φεστιβάλ στην Ελλάδα και τη Φινλανδία.

Από το προηγούμενο καλοκαίρι θέλοντας να ζω ένα μήνα το χρόνο σε ένα όνειρο, σε ένα μικρό χωριό στο βουνό, ακούγοντας μουσικές και γνωρίζοντας ανθρώπους από κάθε γωνιά του κόσμου, έγινα η συντονίστρια σπουδαστών και εισηγητών της μουσικής διοργάνωσης «Μουσικό Χωριό».

 Το  Σεπτέμβρη του 2018 …..στο μαγευτικό Νάυπλιο!

Καλά ταξίδια λοιπόν!